

**Retrofit-løsning til registrering og evaluering af lynnedslag**

Hvis lynskader på vindmøller (WTGs) forbliver uopdagede, kan det have vidtrækkende konsekvenser, særligt i forbindelse med offshore vindmølleparker. For at undgå kostbare nedetider, selv i eksisterende anlæg, har Phoenix Contact udviklet en retrofit-løsning til kontinuerlig overvågning og evaluering af relevante begivenheder. Det centrale element i løsningen er lynovervågningssystemet Lightning Monitoring System (LM-S), som måler lynets størrelse og energi, og videresender informationerne til operatøren for at koordinere vedligeholdelsesarbejdet. I styretavlen til pitch kontrollen er der meget lidt plads til efterfølgende montage af den tilhørende evalueringsenhed. LM-S er derfor placeret i et separat, pladsbesparende kabinet, som nemt kan integreres i automationslandskabet.

Evalueringsenheden forsynes via en separat strømforsyning fra produktfamilien QUINT. På forespørgsel kan en afbrydelsesfri version af typerækken installeres. For at det eftermonterede system fortsætter med at fungere uden fejl, selv i tilfælde af lynnedslag, er alle indgående og udgående kabler monteret med overspændingsbeskyttelse. Til dataudveksling mellem LM-S og et overordnet system tilbydes forskellige transmissionsveje. En mulighed er at etablere SHDSL-kommunikation ved at anvende eventuelle frie kontakter på slæberingen. Hvis det ikke er muligt har Phoenix Contact i sit produktprogram adskillige trådløse komponenter som GSM modemmer såvel som Bluetooth og WLAN komponenter.

For yderligere information kontakt Key Account Manager Allan Jakobsen, ajakobsen@phoenixcontact.dk eller vores kundeservice på telefon 36 77 44 11.